IVL ปรับขึ้นเกือบ 3% เล็งกำไร Q3/59 พุ่ง จากขาดทุนสต็อกลดลง
IVL บวกเกือบ 3% เล็งกำไร Q3/59 พุ่ง จากขาดทุนสต็อกลดลง-บันทึกกลับรายการตั้งสำรองฯโครงการที่ Abu Dhabi ณ เวลา 11.22 น. ราคาอยู่ที่ 29.00 บาท บวก 0.75 บาท หรือ 2.65% มูลค่าซื้อขาย 583.54 ล้านบาท โดยบล.บัวหลวง แนะนำ "ซื้อ" ราคาเป้าหมาย 42 บาท
19 ต.ค. 2559

ผู้สื่อข่าวรายงานว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 11.22 น. ราคาอยู่ที่ 29.00 บาท บวก 0.75 บาท หรือ 2.65% มูลค่าซื้อขาย 583.54 ล้านบาท โดยบล.บัวหลวง แนะนำ “ซื้อ” ราคาเป้าหมาย 42 บาทโดยเปิดตลาดที่ 28.50 บาท ราคาปรับตัวขึ้นสูงสุดที่ 29.25 บาท และราคาปรับตัวลงต่ำสุดที่ 28.25 บาท 

โดยบริษัทหลักทรัพย์ บัวหลวง จำกัด (มหาชน) ระบุในบทวิเคราะห์ฯแนะ“ซื้อ”หุ้นบมจ.อินโดรามา เวนเจอร์ส (IVL) ประเมินกำไรสุทธิในไตรมาส 3/59 ที่ 1.9 พันล้านบาท เพิ่มขึ้น 272% จากงวดปีก่อน แต่ลดลง 68% จากไตรมาสก่อน
ทั้งนี้มีรายการพิเศษหลัก ๆ 2 ประเด็น 1. คาดว่าขาดทุนจากสต็อก (Inventory loss) ปีนี้เพียง 35 ล้านบาท ซึ่งน้อยลงกว่าไตรมาสเดียวกันของปีที่แล้ว และ 2. การบันทึกการกลับรายการการตั้งสำรองค่าใช้จ่ายเกี่ยวกับโครงการ Aromatics ในโครงการร่วมทุนที่ Abu Dhabi มูลค่า 398 ล้านบาท
อย่างไรก็ตามหากไม่รวมรายการพิเศษข้างต้น คาดกำไรหลักลดลง 23% จากงวดปีก่อน และ 31% จากไตรมาสก่อน หลังส่วนต่าง (spread) ผลิตภัณฑ์ที่อ่อนตัวลงแม้ปริมาณการขายจะเพิ่มขึ้น อย่างไรก็ตามมุมองข้างต้นเป็นไปตามที่คาดอยู่แล้ว โดยยังคงมองการเติบโตในอนาคตที่ค่อนข้างดี ประเมินอัตราการเติบโตเฉลี่ยต่อปี ในช่วงปี 2558-2560 ที่ 17% อีกทั้งราคายังอยู่ในระดับที่น่าสนใจโดยเทรด PBV ปี 2560 ที่ 1.4 เท่า ต่ำกว่าค่าเฉลี่ยระยะยาวที่ 2.1 เท่า และยังต่ำกว่าค่าเฉลี่ยภูมิภาคที่ 1.7 เท่า พร้อมให้ราคาเป้าหมาย 42 บาท